CELEX: 62008TN0471
Language: sl
Date: 2008-10-23 00:00:00
Title: Zadeva T-471/08: Tožba, vložena 23. oktobra 2008 – Toland proti Parlamentu

7.2.2009   
            
            
               SL
            
            
               Uradni list Evropske unije
            
            
               C 32/37
            
         Tožba, vložena 23. oktobra 2008 – Toland proti Parlamentu
   (Zadeva T-471/08)
   (2009/C 32/72)
   Jezik postopka: angleščina
   Stranki
   
      Tožeča stranka: Ciaran Toland (Dublin, Irska) (zastopnika: A. Burke, Solicitor, E. Regan, SC)
   
      Tožena stranka: Evropski parlament
   Predlogi tožeče stranke
   
               —
            
            
               razglasi naj se ničnost Odločbe A(2008) 10636 poslanke in podpredsednice Evropskega parlamenta Dianna Wallis z dne 11. avgusta 2008, ki je bila naslovljena na Ciaran Toland, v delu, v katerem je tožeči stranki bil zavrnjen vpogled v notranje revizijsko poročilo št. 06/02, sprejeto 9. januarja 2008 v Službi za notranjo revizijo Evropskega parlamenta, z naslovom „Revizija dodatkov za parlamentarno asistenco“;
            
         
               —
            
            
               Evropskemu parlamentu naj se naloži, naj tožeči stranki dovoli vpogled v notranje revizijsko poročilo št. 06/02, sprejeto 9. januarja 2008 v Službi za notranjo revizijo Evropskega parlamenta, z naslovom „Revizija dodatkov za parlamentarno asistenco“;
            
         
               —
            
            
               Evropskemu parlamentu naj se naloži plačilo stroškov postopka tožeče stranke.
            
         Tožbeni razlogi in bistvene trditve
   Tožeča stranka je 11. junija 2008 Evropski parlament zaprosila za vpogled v letno poročilo Službe za notranjo revizijo Evropskega parlamenta iz leta 2006, ki vključuje 16 revizijskih poročil, ki so navedena v odstavku 24 Resolucije Evropskega parlamenta z dne 22. aprila 2008. Tožeči stranki je bil z dopisom z dne 23. junija 2008 omogočen delni vpogled v eno od poročil, in sicer notranje revizijsko poročilo št. 07/01, na podlagi člena 7(2) Uredbe (ES) 1049/2001 (1) pa je ponovno vložila prošnjo za popoln vpogled v 16 revizijskih poročil. Z dopisom z dne 11. avgusta 2008, ki je bil tožeči stranki vročen 20. avgusta 2008, je podpredsednica Evropskega parlamenta na prošnjo tožeče stranke odgovorila tako, da je dopustila vpogled v 13 od zahtevanih notranjih revizijskih poročil, delni vpogled v 2 drugi poročili, medtem ko je vpogled v enega od njih zavrnila.
   Na podlagi njene prošnje na podlagi člena 230 ES in povezavi z Uredbo (ES) št. 1049/2001 tožeča stranka predlaga razglasitev ničnosti delna Odločbe A (2008) 10636 z dne 11. avgusta 2008 v delu, v katerem je bila zavrnjena zahteva tožeče stranke za vpogled v poročilo št. 06/02 Službe za notranjo revizijo z naslovom „Revizija dodatkov za parlamentarno asistenco“.
   Tožeča stranka navaja, da bilo s sprejetjem izpodbijane odločbe bistveno kršeno pravo, da je bilo dejansko stanje nepravilno ugotovljeno, da je nesorazmerna in neustrezno obrazložena, ker:
   
               (a)
            
            
               v njej niso navedeni pravno utemeljeni razlogi za zavrnitev vpogleda;
            
         
               (b)
            
            
               si s kršitvijo določb zakonodaje pripisuje diskrecijsko pravico, ki je nima;
            
         
               (c)
            
            
               v njej niso navedeni legitimni razlogi za zavrnitev vpogleda na podlagi člena 4(2), tretja alinea, ali člena 4(3) Uredbe (ES) št. 1049/2001;
            
         
               (d)
            
            
               v se v njej ni presojalo, ali obstaja javni interes, ki bi lahko prevladal nad razlogi za zavrnitev;
            
         
               (e)
            
            
               podpredsednica ni ugotavljala, ali so interesi demokracije, odprtosti in preglednosti javni interesi, ki prevladajo nad razlogi za zavrnitev;
            
         
               (f)
            
            
               se v njej potrjuje, da so v notranjem revizijskem poročilu navedena priporočila za izvajanje akcijskih načrtov v okviru regulativnega in zakonodajnega postopka oziroma ker v njej ni navedeno, da so interesi demokracije, odprtosti in preglednosti v regulativnih in zakonodajnih postopkih predmet sodelovanja državljanov, ki pomenijo javni interes za razkritje.
            
         
      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL 2001 L 145, str. 43).